નવી દિલ્હી: દેશભરમાં ૧૨ લાખથી વધુ કારોબારીઓએ જીએસટીના નવા ટેક્સ માળખા અંતર્ગત રજિસ્ટ્રેશન કરાવવા અંગે ઓનલાઇન અરજી કરી છે. રેવન્યૂ સેક્રેટરી હસમુખ અઢિયાએ આ અંગે માહિતી આપી હતી. તેમણે વધુમાં જણાવ્યું હતું કે આ અરજીમાંથી જરૂરી દસ્તાવેજોના આધારે દસ લાખથી વધુ અરજીઓ રજિસ્ટ્રેશન માટે મંજૂર કરી દેવામાં આવી છે, જોકે ૨૦ લાખ રૂપિયા સુધીનો વાર્ષિક કારોબાર કરતાં યુનિટોને જીએસટીએનના રજિસ્ટ્રેશનમાંથી મુક્તિ આપવામાં આવી છે.